ประชาชนจองเหรียญ60ปีราชาภิเษกสมรส
ประชาชนไปกรมธนารักษ์จองเหรียญที่ระลึก 60 ปีราชาภิเษกสมรส เผยผลิตตามจำนวนที่สั่งได้พร้อมกัน1เม.ย.ปีหน้า
18 พ.ย. 2553

ประชาชนไปกรมธนารักษ์จองเหรียญที่ระลึก 60 ปีราชาภิเษกสมรส เผยผลิตตามจำนวนที่สั่งได้พร้อมกัน1เม.ย.ปีหน้า 
บรรยากาศที่อาคารกรมธนารักษ์ ชั้น 1 สถานที่เปิดให้จองเหรียญที่ระลึก 60 ปี ราชาภิเษกสมรสวันแรก มีประชาชนทยอยเดินทางมาสั่งจองแล้ว เพื่อเป็นการน้อมรำลึก ในพระมหากรุณาธิคุณของทั้ง 2 พระองค์ ที่ทรงประกอบพระราชกรณียกิจ นานัปการ และเสด็จพระราชดำเนิน เคียงคู่กันไป ทั่วทุกภูมิภาค ในท้องถิ่นทุรกันดาร 
การจัดทำเหรียญที่ระลึกครั้งนี้ มี 4 ชนิด ประกอบด้วยแบบทองคำพ่นทราย แบบเงินลมดำพ่นทรายพิเศษ แบบทองแดงลมดำ พ่นทรายพิเศษ และแบบทองแดงลมดำพ่นทราย ซึ่งจะผลิตตามจำนวนที่สั่งจองเท่านั้น รายได้หลังหักค่าใช้จ่ายจะนำขึ้นทูลเกล้าฯ ตามพระราชอัธยาศัย
ทั้งนี้ ผู้สนใจสามารถสั่งจองได้ ตั้งแต่วันนี้เป็นต้นไป จนถึงวันที่ 20 ธ.ค. ตั้งแต่เวลา 09.00 น.-15.30 น. ที่ หน่วยงานของกรมธนารักษ์ ธนาคารออมสินธนาคารกรุงไทย ธนาคารไทยพาณิชย์ ธนาคารกรุงเทพ และธนาคารกสิกรไทย ทั่วประเทศ และจะได้รับเหรียญพร้อมกัน วันที่ 1 เม.ย.54